Collins Chabane: Begrafnisreëlings bekend | Maroela Media
Minister Collins Chabane Foto: Departement van kommunikasie (GovernmentZA Flickr)
Pres. Jacob Zuma het in 'n verklaring bekend gemaak dat daar Donderdag 'n roudiens by die Pretoria-stadsaal gehou sal word. Chabane sal Saterdag in Malamulele in Limpopo ter ruste gelê word.
Volgens Zuma sal Chabane 'n amptelike begrafnis ontvang aangesien hy 'n dienende minister was. Zuma het ook opdrag gegee dat die nasionale vlag Saterdag halfstok by alle vlagpale in Suid-Afrika moet hang.
Chabane, sy bestuurder en 'n lyfwag is Sondagoggend dood nadat hul motor teen 'n vragmotor op die N1-hoofweg naby Polokwane gebots het. Die vragmotor was glo besig om 'n U-draai te maak. Die vragmotorbestuurder is in hegtenis geneem en verskyn Dinsdag in die hof.